《送刘年基高士还江东，兼柬张一无二首 其二》
元代·郑元祐

为问江东张道士，著书还了致桑篇？江湖冷落番君老，云汉昭回象帝先。

芋火夜煨霜后叶，菜庖朝汲涧中泉。相依共住知何日？孤鹤东还意惘然。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。